JohanHeinsen/ENO huggingface dataset:
Kiøbenhavns Postrytter, 1788-05-19
Fra Donau, den 4 Maji. Tyrkisk-Dubitza, som Fyrste Carl von Lichtenstein har Ordre til at angribe, maa udentvivl nu være i de Keyser liges Hænder, bemeldte Fyrste har i Croatien oprettet et Corps af lutter tyrkiske Frivillige Oberst Fabry skal med et Corps af 1200 Mand have besat Jassy, Hovedstaden i Moldau, og ved samme Leylighed bemægtiget sig Hospodaren Ypsilanti selv tilligemed hans hele Hofstaat og der værende tyrkiske Magaziner. – De med Prindsen af Coburg forenede Russer have igien forladt ham, og foreeret Marchen til Bender, fordi Tyrkerne gjorde Mine til at falde ind i Crimm.
Kiøbenhavns Postrytter, 1788-05-19
Paris, den 5 Maji. Man er med god Grund meget bekymret og længselfuld efter Udfaldet af Misforstaaelserne imellem Kongen og Parlementerne. – J Forgaars tog Parlementet her en eensstemnig og alvorlig Beslutning imod alle foretagende Forandringer i Magistraturen, hvori det iblant andet siger med reene Ord: at Ministrenes System gaaer alt for tydelig ud paa at tilintetgiøre Monarkiets Grundvold. Men Kongen har, som sædvanlig, forbudet Generalprocuratoren at bekiendtgiøre dette Arret for Amtmandskaberne. – Vel hedder det, at der i Versailles selv arbeydes stærkt paa at bringe denne vigtige Sag til en god Ende. Jmidlertid gaaer dog Rygtet, at der allerede ligge 16 til 1700 Lettres de Cachet færdige og underskrevne.
Kiøbenhavns Postrytter, 1788-05-19
Leipzig, den 6 Maji. Man taler her om et Project, at giøre Elven ved Collin seylbar til Dresden, og det hedder, at Keiseren allerede har anviist 8000 Gylden til dette Værks Udførelse.
Kiøbenhavns Postrytter, 1788-05-19
Prag, den 6 Maji. Som noget tilforladeligt berettes, at Russerne have bemægtiget sig en stor Strækning af Circassien, omtrent af 50 Qvadratmiles Størrelse.
Kiøbenhavns Postrytter, 1788-05-19
London, den 6 Maji. Den, efter 17 Aars Forløb, nu forestaaende Jnstallering for Ridderne af Hosebaandet bliver den største siden denne gamle Ordens Oprettelse. J Aaret 1771 bleve kuns 9 installerede; i Aar derimod faae 16 denne Orden, nemlig Kongens 3die, 4de, 5te, 6te og 7de Søn, Landgræven af Hessencassel, den blinde Lord North, Marquis Landsdown og Buckingham, Hertugerne af Richmond, Dewonshire, Beaufort, Dorset og Northumberland, samt Greverne Cornvallis og Weymouth. Krigssecretair Young og Admiral Alexander Hvod faae begge de ledige Bathordensbaand.
Kiøbenhavns Postrytter, 1788-05-19
Et Brev fra Philladelphia melder den ubehagelige Efterretning, at de Vilde have overfaldet eet af de inderste Etablissements og dræbt henved 100 Personer af begge Kiøn I Dublin giør for nærværende Tid en Præst, ved Navn Kirman, som nyeligen er gaaet over fra den catholske til den protestantiske Kirke, meget stor Opsigt. Alle Breve stemme der overeens, at Johannes den Døber kan i Ørken ikke have havt større Tilløb end denne Proselyt. Endskiønt han præker sin gode halvanden til to Timer, klage Folk dog over, at hans Prækener ere korte. En eneste saa kaldet Almissepræken, som han holdt til Bedste for Accouchementhuuset i Dublin, har indbragt over 600 Pd. Sterl.
Kiøbenhavns Postrytter, 1788-05-19
J Gaar gjorde Premierministeren Regnskab for Financevæsenets Forvaltning, og skildrede Landets nærværende Forfatning meget fordeelagtig. Den aarlige Jndtægt beregnede han til 15 1/2 Million Pund Sterling, og forsikkrede, at der, endog den aarlige Million til Nationalgieldens Formindskelse fradraget, vilde blive et anseeligt Overskud fra Udgivten. Videre forestillede han Nationen, at 2 Poster i forrige Aars Udgivt, nemlig Udrustningerne for Hollands Skyld og de 181000 Pund til Prindsen af Wallis's Gield vilde i dette Aar bortfalde. Nye Taxer vare altsaa ufornødne, og Handel og Jndustrie var overalt i Riget i den bedste Flor, uagtet Nordamerica er borte. Frankerige, som har troeligen staaet Nordamericanerne bi, har vundet mindre end det troede, og Engelland tabt mindre end det frygtede for. Den Engelske Søemagt er ogsaa siden 1783 formeret med 30 Linieskibe og 35 Fregatter. Vore Eiendomme i de andre Verdensdeele ere i god Forsvarsstand. J Ostindien gaaer alting efter Ønske; og Engellands Venner blive stedse fleere, da Freden har Udsigter til at blive varig. – Efter denne interessante Beskrivelse forelagde han sin Plan til Udgivterne for det løbende Aar, som, uagtet Hr. Sheridans Ophævelser, blev i eet og alt approberet. – Hr. Sehridan paastod, at Engellands Finance væsen ikke var i saadan Stand, hvori Ministeren havde afmalet den, og at man gandske gjerne kunde supponere en aarlig Defect af henved 800000 Pund Sterling. Ministeren nægtede og afbeviiste hans Paastand; og ved at komme ved samme Leylighed paa Tale om Frankeriges Financer, sagde han: "Endskiønt jeg ikke fryder mig over Naboerigets Uheld, saa maa dog min Glæde over Fædrenelandets Velstand forstørres ved at sammenligne den med RivalensVor Børs har i nogen Tid været temmelig uroelig over den Ubehagelighed, at nogle af vore største Cattun handlere ere blevne insolvente. Et af disse Huuses Bankerot er meget anseelig; et andet har angivet en Defect af 200000 Pund, og denne fatale Omstændighed vil vist strække sig til mange flere Huuse saavel her som i Liverpool, Manchester og flere Stæder. Mislykket og overspændt Speculation skal være Hovedaarsagen til dette Vanheld.
Kiøbenhavns Postrytter, 1788-05-19
Som man nu hører, vil Striden med Marocco gaae af uden Blodsudgydelse, da Regieringen allerede skal have besluttet at sende Keiseren det forlangte Krudt. De 4 Fregatter, som havde faaet Ordre at gaae til Gibraltar, skal ogsaa have faaet Contraordre, da en nye indløben Depeche fra vor Consul i Tetuan giver Haab om Fred.
Kiøbenhavns Postrytter, 1788-05-19
Den navnkundige Gouverneur Elliot, nu Lord Heathfield, seender Deyen i Algier en Fugleflint og et Par kostbare Pistoler, hvis Værdie anslaaes til 2000 Pund. An
Kiøbenhavns Postrytter, 1788-05-19
Kiøbenhavn, den 19 Maji. Under Dato Christiansborg Slot den 2den Maji er udgaaet en Placat, angaaende adskillige Foranstaltninger til at forekomme Canalernes og Havnens Formuddring i og omkring Kiøbenhavn.
Kiøbenhavns Postrytter, 1788-05-19
Ligeledes er den 7de Maji i det tydske Sprog udgaaet en Placat, hvorefter det under den 9de Februarii 1784 ertenderede Forbud paa fremmed Tamis's Jndførsel til Hertugdømmene igien ophæves.
Kiøbenhavns Postrytter, 1788-05-19
Fra det Kongelige Rentekammer er under Dato 10de Maji udgaaet en Placat, angaaende Opdagelse og Anmeldelse af de Midler og Effecter, som maatte tilhøre forrige Foged udi Rachestad, Heggens og Frolands Fogderie under Smaalehenes Amt, Oluf Jelstrup, og ikke af Vedkommende allerede ere angivne.
Kiøbenhavns Postrytter, 1788-05-19
Den 4de Maji er Professor Andreas Gamborg af det Theologiske Facultæt beskikket til at være Vice-Præpositus paa Communitetet og Regenzen.
Kiøbenhavns Postrytter, 1788-05-19
J Tallotteriets 423de Trækning i Altona, den 15te Maji, udkom følgende Numere: Meteorologiske Observationer.
Kiøbenhavns Postrytter, 1788-05-19
Vinden. Therm.
Kiøbenhavns Postrytter, 1788-05-19
Barom. N. N. O. 7 1/2 Varme. 12 Maji. S. O. O. S. O.
Kiøbenhavns Postrytter, 1788-05-19
Udi afvigte Uge fra den 10de Maji til den 17de dito, ere i denne Kongel. Residencestad copulerede 29 Par. Fødte Drenge 34. Piger 27. Tilsammen fødte 61. Døde Mænd 21. Qvinder 10. Drenge 6. Piger 12, af følgende Sygdomme: Alderdom 2. Brystsyge 9. Falden til døde 3 Feber 1. Forraadnelses=Feber 1. Hastig død 1. Hidsig Feber 2. Hængt sig 1. Jnflammation 2. Kiighoste 1. Kopper 1. Slag 10. Svindsoet 2. Tærende Syge 8. Uangivne Svagheder 5. Tilsammen døde 49. Altsaa 12 fleere fødte end døde. Follo's lykkelige Aften, ziiret med et Kobber foran, et Statsskrift, hvorefter Regieringsvæsenet i de fleste Enropæiske Stater kunde heldigst bestyres, er indklædt i en overmaade moersom og velskreven Roman, hvorfor den og er bleven læst med Begiærlighed i tydske Sprog, og adskillige Gange paa nye oplagt. Jeg har foranstaltet en god Dansk Oversættelse deraf i to Dele, der omtrent udgiør to Alphabeter, som bliver færdig fra Pressen i denne Maaned, og sælges til dem, som behage at lade sig tegne forinden den Tid for et eller flere Exemplarer, til billigste Priis, nemlig een Rdlr. hvert Exemplar hos Simmelkiær paa Adresse-Contoiret.
Kiøbenhavns Postrytter, 1788-05-19
AVERTISSEMENT. Torsdagen den 22de Maji førstkommende, om Eftermiddagen Klokken imellem 3 og 5 Slet, bliver ved offentlig Auction ANDe Gang opbuden for til de høystbydende at bortfelges De Herrer John & William Brown & Compagnies Boes tilhørende, og paa Christianshavn bag den Tydske Kirke, beliggende Skibsbyggerværftilligemed de derpaa staaende Bygninger og alt øvrigt tilhørende, der i Følge Vurderings=Forretningen af dato 23de Februarii sidstleden, bestaaer iblandt andet af: En stor Broe over Canalen af Tømmer og Planker, imod Østen paa Pladsen et til alle Sider grundmuuret Vaanings=Huus, 8 Fag bred, 2 Etager høy med gebrokken Tag og Krydbel-Valin, samt Kielder under heele Huuset, en Hauge med Frugt= og Linde=Træer, indhegnet med Stakitværk, dermed et rummelig Gaardsrum Steenbroelagt i 2de Afdeelinger, der et halv Tag Skuur 7 Fag, teglhængt; mod Norden et til alle Sider Bindingsværks Side=Huus 6 Fag, 2 Etager høy med Vinkeltag, i samme et Bødker=Værksted med en stor aaben Skorsteen; Et til alle Sider Muur og Bindingsværks Huus 17 Fag 2 Etager høy med halv Tag, mod Syden et til alle Sider grundmuuret Huus 9 Fag, 2 Etager høy med Qvist over 1 Fag; J 1ste Etage et gjennemgaaende Anker=Smede=Værksted 8 Fag, hvori er 3de Jldstæder, 4re Blæsebælge, 2de Anker=Kroner og 5 Ambolter, 2de Afdeelinger, det eene til Jern-Kammer og det andet til Fiile Værksted med 2de faste Skruestikker; Et til alle Sider Bindingsværks Pakhuus, 25 Fag, 2 Etager høy; Et Skuur af Tømmer og Bræder 6 Fag, heel Tag og teglhængt; Et Spint Huus af Tømmer, og Bræder 14 Fag, 1 Etage hoy med Vinkel=Tag teglhængt; Et Takkelhuus af Tømmer og Bræder, 9 Fag, 1 Etage høy med gebrokken Tag og teglhængt, derved en Jndhægning af 6 Fag gl. Plankeværk; Et Tiærehuus, 3 Fag, aaben til alle Sider, der en aaben Skorsteen med 4 indmuurede Jern-Gryder, en indmuuret Kobber=Kiedel med Malm=Hane og en saa kaldet Sværte-Kiste af Tømmer og Planker, Paa den nordre Side af Smeden, et Tørre Skuur af Tommer og Bræder, 14 Fag, halv Tag, teglhængt; Nok et Skuur 12 Fag af Tømmer og Bræder med Vinkeltag teglhængt i 3de Afdeelinger; En Skienke=Boed 2 Fag af Tømmer og Bræder; Nok et Skuur af Tommer og Bræder, ved Canalen et halv Tag Skuur 20 Fag; Paa Skibs-Værfet 2de OverhalingsKraner, 3de Slæbestæder, 2de Bedninge, 5 Sæt Kiolhale=Blokker, nogle med Metal Bøsninger og Jern-Navler, 2 Stkr. skivede Blokke, med endeel flere Materialier og Redskaber; Bemeldte Plads er til 3de Sider forsynet med Bolverk, hvoraf et Stykke mod Graven er indrettet til Kiolhaling og Bradhænke, en Tømmer= og Maste Grav, samt en stor Grav til at indlægge med Skibe i, med videre J Værelserne er 21 Jern Kakkelovne; Paa Pladsen en Portion fersk Pompevand med Opstander og Jern Pompe=Redskab, med videre, i Følge Vurderings=Forretningens Formæld; Hvilket alt selges efter de Conditioner, som paa Auctionsstædet vorder bekiendtgjorte og hvilke desuden forinden kan erfares hos Procurator Beyer i Skidenstrædet No. 138.
Kiøbenhavns Postrytter, 1788-05-23
Hermannstadt, den 26 April. Paa samme Tid, da den Moldauske Fyrste Ypsilant er faldet i de Keyserliges Hænder, spiller Fyrsten i Wallachiet, Mawrojen i Bucharest, den meest tyranniske Rolle. Han har i en ganske kort Tiid sammenskrabet over 800000 Daler, og ladet dem, som ikke godvillig vilde bidrage til denne Sum, ved 100 til 300 Slag under Fodsaalene formaae dertil. Bojarerne (Adelen) Biskopperne, Amtene og Laugene have maattet forholdsmæssig rykke ud med 20 til 50000 Leer. Efter alle rige Folk, der bortdøe, opkaster Fyrsten sig til Universalarving, og da den bekiendte Chodowowsky for nyelig døde, bemægtigede han sig ey allene hans hele Efterladenskab, men skilte endog Enken ved alle hendes Prydelser og Prætiosa. Alle de nederste Etager og Kieldere i Bucharest ere opfyldte med fornemme Arrestanter, der have sat sig imod Fyrstens Tyrannie. J Residencen selv ere over 15000 Tyrker, og paa Grændserne ved Siebenburgen staae henved 7000, som luure paa Leylighed til at falde ind i det Keiserlige.
Kiøbenhavns Postrytter, 1788-05-23
Triest, den 26 April. Den her værende Russiske Consul vedbliver at opkiøbe Fartøyer og udruste dem til Krig. Endnu i forrige Uge tilkiøbte han sig den af vore Kiøbmænd udrustede Fregatte Philladelphia og en stor Coffardie-Chebekke, foruden adskillige mindre Skibe.
Kiøbenhavns Postrytter, 1788-05-23
Paris, den 9 Maji. J Gaar blev det Skridt, som vore Parlementer have ventet, virkelig gjort, da Kongen lod ved et Tit de justice i Versailles de nye Love indregistrere, hvorved Rettergangsstæderne og Rigets øvrige Tribunaler faae en gandske anden Jndretning. For at kiende denne vigtige Sag i sin fulde Gang, maae de foreløbne Omstændigheder i For veyen anmærkes: Begge Parlementsraadene, Depremesnil og Montsaabert, som for deres Deelagtighed i det den 3die hujus imod Kongens Foretagender udfærdigede Arret skulde af Vagten været arresterede, reddede sig Natten til den 5te, den eene ved at springe ud af sit Vindue og den anden ved at lyve over en Haugemuur, og kom lykkelig til Parlementets Palais. Kl. 5 om Morgenen kaldede Parlementet Prindserne og Pairene til en overordentlig Sammenkomst. Den mødte 17 Pairs, hvoriblant Ærkebiskoppen af Paris og den syge Hertug af Luynes, som lod sig bære derhen, Parlementet opsatte derpaa et Arret af følgende Jndhold: "Da man i forrige Nat har villet bortføre to Parlementsraa der af deres Huuse, og Ministrene vedblive at betiene i af Despotismen istedetfor af Lovene, ja man har angrebet deres Friehed, hvis Forbrydelse allene bestaaer deri, at 2de tilligemed hele Parlementet har søgt at forsvare Nationens helligste Rettigheder, da Parlementet end videre er overbeviist om, at besynderlige Ordres, der krænke Borgernes Frieheder, og hindre dem i at tage deres Tilflugt, til Lovene, paa ingen lovmæssig Maade kunne forbind Borgeren, saa anbefaler det De Herrer Depremesnil og Montsaabert til Kongens og Landets Loves Beskyttelse. De skal derfor sendes Deputerede til Versailles, som skulle forestille Kongen den skrækkelige Ulykke, Nationen trues med, og bede ham at høre andres Raad end deres, de øiensynligen ikke have anden Hensigt end denne, at styte den lovmæssige Autoritet og den offentlige Friehed den Afgrund, hvorfra den siden maaskee aldrig kunde ud reddes.
Kiøbenhavns Postrytter, 1788-05-23
Den 12te Maji. Samtlige Lemmer af det store Kammer vilde igien den 9de hujus forsamlet sig, men forefandt Dørrene lukkede, og Palaiet endnu besat med Vagt. Saaledes staae Sagerne endnu i Dag. Man frygter ikke uden Grund for Udfaldet, især da det hedder, at alle Parlementerne i Rigets andre Deele skulle tages paa samme Fod. - Greve d'Agoult blev den 8de saaledes paa offentlig Gade forhaanet af nogle unge Mennesker, som vist nok ikke hørte til den gemeene Pøbel, at han maatte skiule sig.
Kiøbenhavns Postrytter, 1788-05-23
Wien, den 10 Maji. Da vor hele Garnison, efter en nyere Ordre, skal gaae til Armeen i Ungarn, saa marcherede allerede i Forgaars Dragonregimentet Waldeck herfra, og Jnfanterie-Bataillonerne skulle om nogle Dage følge efter. J disses Sted faae vi 2 Batailloner fra Bøhmen og 2 fra Mähren, foruden Cheveauxlegers fra 2 Carabinier=Regimenter. Her i Hovedstaden skal nu atter udtages 1000 Recruter; og det hedder, at der overalt i samtlige Arvelande skal hverves 30000 Mand.
Kiøbenhavns Postrytter, 1788-05-23
Kiøbenhavn, den 23 Maji. Den 18de Martii er Secretair, Ancher Wilhelm Friderich Borneman, beskikket at være surnumerair Assessor ved Kiøbenhavns Hof= og Stadsret. Secretair, Johan Henrich Bærens, ligesaa. Den 19de April er Peder Palludan Torm forundt Bevilgning at være Procurator ved Kiøbenhavns Hof= og Stadsret, samt Danmark og Norge. Den 25de er Missionair, Hr. Christian Winsløw, beskikket at være Sognepræst for St. Povels Meenighed paa Bornholm. Den 2den Maji er Sognepræst, Hr. Christopher Berg, confirmeret at være Sognepræst for Vester Welling og Schiern Meenigheder i Wiborg Stift. Den 9de er Provst, Hr. Mathurin Pedersen Endorph, beskikket at være Dansk Compastor til Maglebye Meenighed paa Amager. Assessor, Frederich Føns, ligesaa at være Assessor i Ober=Hofretten i Norge.
Kiøbenhavns Postrytter, 1788-05-23
J Gaar den 22de Maji blev ved Universitetet foretaget den aarlige Omvexling af Rectoratet, som til Hr. Conferentsraad, Deputered i Rentekammeret og Professor Colbiørnsen blev overleveret af Hr. Doctor og Professor Hornemann, ved en Tale, hvori vistes: at baade Tvang og overdreven Friehed ere skadelige for Religionen.
Kiøbenhavns Postrytter, 1788-05-23
AVERTISSEMENTS. Mandagen den 2den Junii førstkommende, om Eftermiddagen Klokken imellem 3 og 5 Slet, bliver ved offentlig Auction 6te og sidste Gang opbuden, for til den Høystbydende absolute at bortsælges, afg. Juveleer Antoine Fistaines Stervboes Huus No. 8 ved gammel Strand beliggende; hvilket Huus bestaaer i Følge VurderingsForretningen af Dato 18de Martii sidstleden, iblandt andet af 4 Fag til Gaden, 3 Etager høyt med Frontespids over, Kielder under Huuset, og Huuset grundmuuret til alle Sider; et grundmuuret Sidehuus 3 Fag og 4 Etager høyt med Vinkeltag over og Kielder under; et Baghuus 2 Fag og 2 Etager høyt, hvorudi er Vadskerhuus med en indmuuret Kobber Vadskerkieddel, samt Staldrum; J Gaarden, som er broelagt med Muursteen, er et Skuur, samt en Portion færsk Pompevand med Opstander og Jern Pomperedskab. Værelserne ere betrukne, malede, samt med forgyldte Lister og gibsede Lofter. J Værelserne ere 16 Jern-Kakkelovne, hvoraf de 3 ere ziirede med Messing=Fødder og Knapper; efter de Conditioner, som paa Auctionsstedet vorder bekiendtgjorte, og hvilke forinden kan erfares hos Procurator Beyer, boende i Skidenstræde No. 138. os Hof=Bogtrykker Møller i Frederichsberg-Gaden No. 239, er got Maculatur=Papiir tilkjøbs for 4 a 5 Mk. Riiset.
Kiøbenhavns Postrytter, 1788-05-26
Kiøbenhavns No. Aar. lan Post-Tidender, som er al Mandagen, den 26 Maji. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1788-05-26
Czernowitz, den 27 April. For 3 Dage siden gjorde 4000 Tyrker et Angreb imod den ved Balanuka staaende Bataillon von Khevenhuller, som til Lykke blev understøttet af een Division fra Garnisons Regimentet og en anden Division fra Regimentet Loewende. Attaquen varede over 4 Timer, da Tyrkerne endelig med et Tab af 500 Døde og 200 Saarede maatte rykke tilbage. De Keyserlige havde 110 Døde og 72 Saarede.
Kiøbenhavns Postrytter, 1788-05-26
Fra Ukraine, den 27 April. Tyrkerne formere sig dagligen ved de Pohlske Grændser, og det vil falde Russerne tungt at forjage dem gandske derfra. Hertil kommer, at Greve Romanzows Armee marcherer kun meget langsomt imod Bender. Ligeledes nærmer ogsaa Fyrste Potemkins Armee sig meget langsom de fra Oczakow udmarcheerte Tyrker.
Kiøbenhavns Postrytter, 1788-05-26
Bucharest, den 29 April. Kaimakanen eller Stadtholderen i Krajowaer Distrietet er ligesaa mistænkelig, grum og pengegierrig som Fyrste Mawrojen. Han havde derfor altid 2 Heste staaende opsadlede, for i Nødsfald at kunde redde sig med Flugten. Men Bojarerne, forbittrede over hans Udpresninger, gave Pachaen i Widdin Efterretning om Kaimakanes Hensigter; hvorpaa bemeldte Pacha har sendt ham en troe Janitschar, som stedse skal følge Kaimakanen, hvor han gaaer.
Kiøbenhavns Postrytter, 1788-05-26
Cadix, den 11 Maji. En Escadre af 7 Linieskibe og 10 Fregatter ligger her, under Don Joseph de Cordovas Commando, seylfærdig; og man arbeyder af alle Kræfter paa en nye Escadres Udrustning, hvis Commando skal være Don Solano tiltænkt Ubegribeligt er det, hvad alle disse Udrustninger baade til Lands og Vands vil sige, især siden man ikke, efter Kongens sidste Erklæring, bør have mindste Formodning om at deres Hensigt skulde sigte til at standse den Russiske Flades Fart til det Middellandske Hav. Alle Spanske Havne i dette Hav ere satte i den bedste Forsvarstand, og Anstalterne ere saaledes gjorte, at der, hvilket Øyeblik det skal være, kan udredes 24 Linieskibe.
Kiøbenhavns Postrytter, 1788-05-26
Livorno, den 1 Maji. Breve fra Neapolis melde paa en meget mystisk Maade om nogle der herskende Misforstaaelser, som let kunde give Anledning til en Hovedforandring i Ministeriet. Baronesse Herbert veed til dette Øyeblik endnu ikke hvor hendes Gemahl er. Man frygter meget, at der i den sidste stærke Storm kunde være hændet hans Skib noget Uheld, som foraarsager en saa langvarig Overreyse.
Kiøbenhavns Postrytter, 1788-05-26
Den Engelske Consul i Tetuan skal have været saa heldig at træffe et Forliig med den Maroccanske Keiser, hvorved den erklærede Fiendtlighed vil bortfalde.
Kiøbenhavns Postrytter, 1788-05-26
Peterwardein, den 4 Maji. De i Schabact gjorte 700 Krigsfanger, og den Ligegyldighed, hvormed de røgede deres Pibe Tobak, have vi nu seet, da de passerede herigiennem til Bannatet. Denne Transport bestod, foruden Mehemet Aga og 2 høyere samt 29 ringere Agaer, af 1 Auditeur, en Lærd, 2 Geistlige, 32 Fændriker, 618 Underofficerer og Gemeene, samt 5 Jøder, 10 christne Slaver, 3 christne Kiøbmænd og nogle Mohrer. De Gemeene faae dagligen 4 Kreuzer og 1 Brødportion, Fændrikkerne 8 Kreuser og Brødportion, de øvrige Officerer daglig 12 Kreuser, og Agaerne 48 Kreuzer. Keyseren har paa Parole tilladt 30 fangne Officerer at geleide deres Familier til Zwornick. Disse vente vi da endnu.
Kiøbenhavns Postrytter, 1788-05-26
Semlin, den 4 Maji. Keiseren, som befinder sig ved høyeste Velgaaende, har paa en høy Bakke udenfor Staden, hvorhen de Belgradske Kanoner ikke kunne naae, ladet opreyse en liden Træe bygning eller Observationshytte, for derfra altid at have frie Udsigt til Belgrad. Her maa stedse være nogle Officerer med deres Kikkerter, for paa en vis Maade at recognoscere Belgrad, da man der gandske tydeligen kan see hvad Belgraderne foretage sig.
Kiøbenhavns Postrytter, 1788-05-26
Warschau, den 10 Maji. Da Zigennerbanderne nærme sig denne Hovedstad paa sex Miile nær for at røve og stiæle, saa har man maattet udcommandere Tropper imod dem, og de skal temmelig alvorligen have værget sig. Jmidlertid have Tropperne dog faaet Overhaand, og man har her indbragt 20 Fangne med deres Koner og Børn. Veyene ere nu igien overalt saa tørre, at Artilleriet, endog det sværeste, kan transporteres; altsaa maa man snart høre noget om vigtige forefaldne Operationer. Garnisonen i Kinburn skal have faaet Ordre at gaae til Skibs, for at understøtte Beleyringen for Oczakow fra Søesiden.
Kiøbenhavns Postrytter, 1788-05-26
Pohlsk Grændse, den 10 Maji. Fra Petersburg meldes, at der til det for den store Flaades Tropper bestemte Campement allerede ere gjorte de fornødne Anstalter imellem Oranienbaum og CrasnaGorske. Det hedder ogsaa, at der skal samles et Observationscorps ved de Finlandske Grændser under Greve von Anhalts Commando, samt at der skal krydse en Russisk Observationsflaade i Østersøen. - Jmellem Petersburg, og Stockholm gaaer der i denne Tid Coureer paa Coureer.
Kiøbenhavns Postrytter, 1788-05-26
Commanden over den Svenske Flaade i Carlscrone skal være overdraget Viceadmiral Wrangel.
Kiøbenhavns Postrytter, 1788-05-26
Wien, den 12 Maji. Alle fra Krigsegnene indløbne Beretninger stemme der overeens, at Joseph foregaaer sin Hær med de største Exempler paa det meest uforfærdede Mod, og at Han udsætte sig for de øiensynligste Farer. Da Han ved Schabacz Sel anførte Tropperne, og raabte sit sædvanlige "Hurtig, hurtig!" dræbte en Kanonkugle 3 Mand fire Skridt fra ham. Prinds Poniatowsky gjorde saa lidet Væsen af sin Vunde, at han, endnu efterat han havde faaet Skuddet, selv bragte sin Rapport, og først tænkte paa at forbindes, da Hs. Majestæt saa ham bløde, og befalede ham at vaage over sit Liv. – Regimentet Caprara udgiør nu Besætningen i Schabacz.
Kiøbenhavns Postrytter, 1788-05-26
Fyrste Carl von Lichtensteins Gemahlinde har fra Keyseren faaet en egenhændig billet, hvori Hs. Majestæt giver Fyrsten det Vidnesbyrd: at han ved Angrebet mod Dubieza har redelig gjort hvad han kunde, og derfor fortiener al Roes.